Eesti Allergialiidu juht ja Ida-Tallinna Keskhaigla allergoloog doktor Maie Laaniste ütleb, et tema poole pole 30 tööaasta jooksul sellise probleemiga keegi  pöördunud. Samas ei välista Laaniste, et selline haigus on võimalik. "Maailmas on kõik võimalik, aga miks peaks see just allergia olema," küsib ta vastu. "Mina sellist allergiat ei tunne ja aru ei saa, kuidas see võib olla allergia," ütleb Laaniste. Allergoloog möönab, et igasugused elektromagnetväljad mõjutavad inimese organismi ja kui palju see kellelegi liiga teeb, oleneb juba konkreetse isiku tundlikkusest. "Need nähud ei pea veel allergia olema - see, mis paistab välja nagu allergia, ei ole seda alati  mitte," ütleb Laaniste. Samas ei oska ta aga pakkuda, mis haigusega tegemist võib olla.